Case ID: 1094631
Sentence 1: İşin halları: Məhkəmənin hökmü ilə Məhkum1 xx xxxxxxx 2017-ci ildə İran İslam Respublikasının Germi şəhərində olarkən qanunsuz yolla qazanc əldə etmək üçün həmkəndlisi Məhkum2 və şəxsiyyətləri məlum olmayan İran İslam Respublikasının vətəndaşları və qeyriləri ilə qabaqcadan cinayət əlaqəsinə girərək əlbir olan bir qrup şəxs halında satış məqsədi ilə qanunsuz olaraq narkotik vasitələrə və psixotrop maddələrə aid olmayan güclü təsir edən maddə hesab edilən külli miqdarda "Mydrax" tropikamid adlı dərman preparatının satış məqsədi ilə qanunsuz olaraq əldə olunması, saxlanılması, daşınması və Azərbaycan Respublikası ərazisinə qaçaqmalçılıq yolu ilə keçirilməsi barədə razılığa gəlmiş, cinayətkar niyyətin reallaşdırılması üçün o, xx xxxxxxx 2017-ci ildə İran İslam Respublikasına gedərək orada qrupun şəxsiyyəti məlum olmayan digər üzvünün yaşadığı Germi şəhərində yerləşən evində görüşüb ondan hər biri 10 ml olmaqla 2910 (iki min doqquz yüz on) ədəd «Mydrax 1%» göz damcıları flakonunda qablaşdırılmış ümumilikdə təmiz halda çəkisi 291 qram təşkil edən güclü təsir edən maddə hesab edilən külli miqdarda tropikamid dərman preparatını qanunsuz əldə edib 2 ədəd qutuda qablaşdıraraq, 2017-ci ilin oktyabr ayının 19-dan 20nə keçən gecə cinayətkar qrupun üzvü Məhkum2 köməkliyi və istiqamətləndirməsi ilə İran və Azərbaycan sərhədi kimi müəyyən edilmiş Bolqar çayından, Azərbaycan Respublikasının Dövlət Sərhəd Xidmətinin "N" saylı hərbi hissəsinin 14-cü sərhəd zastavası ərazisindən Azərbaycan Respublikasının mühafizə olunan dövlət sərhədini nəzarət-buraxılış məntəqələrindən kənarda keçib, qaçaqmalçılıq, yəni Azərbaycan Respublikasının gömrük sərhədindən gömrük nəzarətindən kənar keçirərək qanunsuz olaraq daşımaqla, Azərbaycan Respublikasının Dövlət Sərhədinin mühafizə telinə yaxınlaşıb, 2 ədəd qutuda qablaşdırdığı tropikamidi gizlətmək üçün mühafizə telindən Yardımlı rayonunun Daşkənd kəndi yaxınlığındakı meşə massivindəki kolların arasına atmış və Məhkum2la telefon əlaqəsi saxlayaraq, həmin maddəni oradan götürməyi tapşırmış.